Les Hermaphrodites
Les Hermaphrodites ("Hermaphroditi") est liber dystopicus anno 1605 a Thoma Artus Francogallice sine titulo editus. E titulo editionis secundae, Bruxellis anno 1724 productae, hoc opus sub nomine L'Île des Hermaphrodites ("Hermaphroditorum Insula") famosum est. Eruditus Petrus Versin insulam Hermaphroditorum antecessorem litterariam fuisse adseverat castelli illius cuius res gestas in libro dierum centum et viginti Sodomae marchio de Sade imaginavit. Civitatis Hermaphroditorum conditor ficticius fuit rex Sardanapalus. Post regna Traiani, Antonini Pii, Marci Aurelii et Septimii Severi civitas delapidata est moresque desuetae. Imperator Elagabalus fuit secundus conditor qui leges Hermaphroditorum statuit. Pars maior operis est "Extraict des lois, statuts, coustumes et ordonnances des Hermaphrodites", id es, breviarium legum huius civitatis ab Elagabalo ipso dicatorum.